KETEBOAN 



Keteboan te kedita 

PDiya te keteboan te kedita, mig-inang se 
Timanem te langit aw keneyonan. ^Wedad pa bawa 
te tana, aw wedad pa awop niyan, aw tomalag 
mengitngit se kebelad te dagat. Gayed miniwal se 
Espiritu Santo diy^ te lanto te wayeg. 

•^Minikagi se Timanem, ''Megkedoen den 
kelowahan." Penga niyan, doen kelowahan. ^Kinita 
te Timanem te mepiya se kelowahan, aw tinani din 
se kelowahan aw kengitngitan. *Se kelowahan, yan 
se iningedanan din aldaw. Se kengitngitan, yan se 
iningedanan din delem. Migkemeapon aw 
migkeiselem, aw yan nepenga se tagna aldaw. 

^Minikagi se Timanem, '^Megkedoen elet diya te 
wayeg amon doen wayeg diatas te tana aw doen 
wayeg kidoen te ongan." ^Yan ininang te Timanem 
se elet diya te wayeg diatas te tana aw wayeg 
kidoen te tan^. Neinang iyan. ^Se lenged diatas te 
tana, yan se iningedanan te Timanem langit. 
Migkemeapon aw migkeiselem, aw yan nepenga se 
ikedowa te aldaw. 

^Minikagi se Timanem, ^'Metipon se wayeg te 
ongan amon doen mepangkag." Neinang iyan. *^Se 
mepangkag, yan se iningedanan te Timanem tana. 
Se wayeg netipon, yan se iningedanan din dagat. 
Kinit£i te Timanem te mepiya iyan. 

''Penga niyan, minikagi se Timanem, 
' Megkedoen medita Remold te tinemunun kidoen te 
tank, aw medita kemolo te kayo. Megkedoen pongo 
niyan doen didalem amon toda iyan tomobo/' 
Neinang iyan. ^^Timobd se medita kemolo te 
tinemunun doen beni, aw medita kemolo te kayo 
doeli pongo. Kiniti te Timanem te mdpiya iyan. 
^^ Migkemeapon aw migkeiselem, aw yan nepenga ^ 
iketelo te aldaw. 

^^ Minikagi se Timanem, ''Megkedoen menge 
somenang doton te langit amon doen elet te aldaw 
aw delem. Yan se pengilala te menge bolan, menge 
aldaw, aw menge omay. ^^Ymk heman se somenang 
doton te langit amon melowa se tani." Neinang 
iyan. *^Dowa se diA:el Iowa ininang te Timanem. Se 
aldaw, yan se egsenang dalem te aldaw. Se bolan, 
yan se egsenang dalem te delem. Ininang din heman 
se menge bitoen. ^'^Yan se insawol te Tii&anem 
doton te langit amon melowa se tana. *®Yan se 
egsenang te aldaw aw delem, amon doen elet diyk 
te kelowahan aw kengitngitan. Kinita te Timanem te 
mepiya iyan. *®Migkemeapon aw migkeiselem, aw 
yan nepenga se ikeepat te aldaw. 

^^ Minikagi se Timanem, ''Megkedoen medita 
kinemoloan meg-ogp^ doton te wayeg aw dagat, aw 
manok lomayang diatas te tan^." ^*Yan ininang te 
Timanem se kedita te menenanap te dagat, aw 
kedita te kinemoloan eg-ogpa doton te wayeg aw 
dagat, aw kedita te kinemoloan te manok. Kinita te 
Timanem te mdpiya iyan. ^^ Mepiya se imbegay te 
Timanem diya te kedita niyan, aw migpunu sikandin 
diy^ te kedita eg-ogpa doton te wayeg aw dagat, 
'Pegbata kaw, aw pegkedita kaw amon melegeb se 
dagat kenyo." Migpunu heman sikandin diya te 

menge manok, ' Pegkedita kaw doton te tana/^ 
^•^Migkemeapon aw migkeiselem, aw yan nepenga se 
ikelima te aldaw. 

^^Minikagi se Timanem, ''Megkedoen medita 
kinemoloan eg-ogpa doton te tana, menge 
ayam-ayam aw menenanap te kebenesan dakel aw 
deitek/' Neinang iyan. ^Mninang te Timanem se 
kedita niyan, aw kinita din te mepiya iyan. 

26Penga niyan, minikagi se Timanem, ''Meg-inang 
kidon den te otaw iling kenitadon. Inangen tadon 
dan melangkaw diya te kedita te ininang tadon, 
menge ikan, manok, ayam-ayam, aw menenanap 
dakel aw deitek." 

^^Yan ininang te Timanem se otaw iling kandin. 
Ininang se otaw iling te Timanem. Ininang dan 
meama aw bayi. 

^® Mepiya se imbegay te Timanem diya kandan, 
aw migpunu sikandin, 'Tegbata kaw te medita amon 
doen bowad-bowad niyo meg-ogpa diya te kebelad 
te tana aw mengibing kenyan. Sikiyo se mengolo 
diya te menge ikan, manok, aw kedita te 
ayam-ayam aw menenanap eg-ogpa dini lanto te 
tana." 

^^ Minikagi heman se Timanem, ''Ibegay ko diya 
kenyo se kedita te tinemunun doen beni dini te tana 
aw kedita te kayo doen pongo amon doen kanen 
niyo. ^*^Ibegay ko heman se kedita te mepiya 
tinemunun diya te menge ayam-ayam, manok, aw 
menenanap, amon doen kanen te kedita eg-ogpa dini 
lanto te tana.'' Neinang iyan. 

^^Timengteng se Timanem diya te kedita te 
ininang din, aw onto iyan mepiya. Migkemeapon aw 
migkeiselem, aw yan nepenga se ikeenem te aldaw. 

2'Yan nepenga se peg-inang te Timanem te 
kedakei te langit, aw keneyonan, aw awop niyan. 

^Pegdateng te ikepito te aldaw, nepenga den se 
kedita te ininang te Timanem, aw yan mig-ogpa 
sikandin te ikepito te aldaw. ^Ininang din 
melangkaw aw egpenimeneman se ikepito te aldaw. 
Yan se aldaw te p^g-ogpa din, so nepenga den se 
peg-inang din. ^Yan se indan tepad te peg-inang te 
langit aw keneyonan. 



Si Adam aw si Eva 

Peg-inang te Timanem te keneyonan aw langit, 
*^wedad pa tinemunun dini te tani, aw wedad heman 
timobd, so wed^ pa peodani te Timanem se tan^, 
aw wedad pa otaw migpawa. ^Meneng doen wayeg 
timebol lekat didalem te tan^ amon meelem se 
kebelad te tana. 

^Penga niyan, inabat te Timanem se tana, aw 
yan se ginamit din te pegtiyon din te otaw. Penga 

niyan, inedop din se idong te otavv, aw yan 
binegayan din se otaw te pedowan. 

^Penga niyan, ininang te Timanem se kekeyowan 
kidoen te Eden doton te eglibtakan, aw yan se 
pineogpaan din te otaw ininang din. ^Impetilles te 
Timanem se medita kemolo te kayo kidoen. Mepiya 
iyan tengtengen, aw mepiya heman se pongo niyan. 
Dowa se kayo intanem din diya te tenga-tenga te 
kekeyowan, aw yan se kayo egpemegay te pedowan 
wedad temanan aw kayo egpemegay te kebiyasa 
tepad te mepiya aw medaet. 

^^Doen heman wayeg kidoen te Eden gayed 
eg-elem te tana te kekeyowan. Etoton dibaba te 
Eden, migsoway-soway se wayeg siyan, aw neinang 
iyan olo te epat dakel wayeg. ^^Pison se ngadan te 
tagna wayeg, aw minokit iyan te tana iningedanan 
Habila. *^ Mepiya se bolawan egketelaan kidoen, aw 
doen heman litek te kayo metinadeg aw menge bato 
meelaga kidoen. ^^Gihon se ngadan te ikedowa te 
wayeg, aw minokit iyan te tana iningedanan Cus. 
*^ Tigris se ngadan te iketelo te wayeg, aw minokit 
iyan lenged te eglibtakan te tana iningedanan Asirya. 
Yofritis se ngadan te ikeepat te wayeg. 

^^Impeogpa te Timanem se otaw doton te 
kekeyowan te Eden amon meg-obong sikandin 
kenyan aw megtonggo heman kenyan. ^^Migpunu se 
Timanem diya kandin, '^Mepakay aw kanen no se 
pongo te kedita te kayo kidoen te kekeyowan, 
^^meneng ika egpengaen te pongo te kayo 
egpemegay te kebiyasa tepad te mepiya aw medaet. 
So aw komaen ka kenyan, onto ka matay te aldaw 
siyan." 

*^Minikagi heman se Timanem, *'Kena mepiya 
aw sebad old se otaw. Yan meg-inang a te doma 

din meketepad kandin amon doen megtelaban 
kandin/' 

>^Yan inibing te Timanem se kedita te 
ayam-ayam, menenanap, aw manok ininang din lekat 
tc tanfi. Inibing din se kedita niyan doton te otaw 
amon ingedanan din iyan. Pengkey eden se 
in-ingadan din kenyan, yan se ngadan niyan. 
2*^Iningedanan te otaw se kedita te ayam-ayam, 
menge manok, aw kedita te men^anap, meneng 
wedad palos diyil kenyan meketepad kandin meinang 
doma din. 

2*Penga niyan, onto impetedogi te Timanem se 
otaw. Pegketedogi din, inabat te Timanem se gosok 
din, aw sinengseng din se awang te onod. ^^Penga 
niyan, ininang din se bayi lekat te gosok, aw inibing 
din sikandin doton te meama. 

^^Minikagi se meama, ''Na, lekat te tdlan ko se 
kandin tolan, aw lekat te onod ko se kandin onod. 
Ingedanan ko sikandin bayi, so inabat sikandin lekat 
te meama." 

^'^Yan se doun te tomanan se meama te amay 
aw inay din, aw megsebad diya te esawa din. Se 
didowa dan meinang sebad. 

^* Pengkey migpetabeg-tabeg se meama aw bayi, 
meneng wedi^ dan keyiya. 



P^pekesalll te otaw 

3'Nayan, diya te kedita te menge menenanap 
ininang te Timanem, memokan se ontd biyasa 
eg-akal. Mig-insa se memokan diya te bayi, 'Benal 
lay migpunu se Timanem kenyo te eked kaw kaen 
te pongo te kedita te kayo dini te kekeyowan?' 

^Timaba se bayi, Mepakay aw komaen kay te 
pongo te menge kayo dini te kekeyowan. ^Meneng 
minikagi se Timanem te keilangan eked kay kaen te 
pongo te kayo doton te tenga-tenga te kekeyowan, 
aw keilangan eked kay pemaed kenyan, so matay 
kay/' 

^Minikagi se memokan, ''Eked kaw kematay. 
5 Minikagi se Timanem kenyan so netegahan din aw 
komaen kaw kenyan, megkebiyasa kaw, aw meinang 
kaw iling kandin, so metaga-taga kaw heman aw 
eden se mepiya aw eden se medaet." 

^Penga niyan, kimita se bayi te mepiya kanen se 
pongo te kayo siyan, aw mepiya se bawa niyan, aw 
mig-aneng-aneng sikandin te mepiya aw megkebiyasa 
sikandin. Yan se doun te inabat din se pongo niyan 
aw kinaen din iyan. Doen heman imbegay din diya 
te esawa din, aw kinaen din heman iyan. 
^Pegpengaen dan kenyan, migkebiyasa dan aw 
netegahan dan te migpetabeg-tabeg dan. Yan tinebil 
dan se dawen te kayo igira amon doen isampeng te 
sinelowan dan. 

®Te kelikit te meapon, minipanaw se Timanem 
kidoen te kekeyowan. Meneng te aldaw siyan, 
pegdineg dan te tegodtod te peg-ipanaw din, mineles 
dan doton te menge kayo. ^Meneng timawal se 
Timanem diya te meama, "Kenan ka lay?" 

^^Timaba sikandin, "Dinineg ko sikona doton te 
kekeyowan, meneng nelemitan a so migpetabeg-tabeg 
a, aw yan mineles a." 

*^Mig-insa se Timanem, ''Sinu lay se mig-indan 
kamno te migpetabeg-tabeg ka? Kimaen ka lay te 
pongo te kayo impunii ko kamno?" 

*^ Minikagi se meama, "Se bayi impedoma no 

diya kanak, yan se nemegay te pongo diya kanak, 
aw kimaen a kenyan/' 

^^Mig-insa se Timanem diy^ te bayi, "Eden lay 
se ininang no seini?'' 

Timaba se bayi, ''Se memokan, yan se mig-akal 
kanak, aw yan kimaen a." 

^^Penga niyan, minikagi se Timanem diya te 
memokan, *'Ipelumun ka tanda te medaet ininang no 
seini. Diya te kedita te menge ayam-ayam aw 
menenanap, old sikona se ipelumun iling kani. Lekat 
seini, keilangan domelog se getek nikaw diya te 
tana, aw gayed ka komaen te kepong-kepong te tan^ 
taman te pegkematay nikaw. **Inangen ko sikiyo 
megpepoonay, sikona aw bayi, kamno sakop aw 
kandin bowad-bowad. Bonalan te bowad-bowad din 
se olo nikaw, aw bengaen no se palo din/' 

*^ Minikagi se Timanem diya te bayi, ''Ontd ko 
dogangan se kelimahan te pegbata nikaw. Aw 
tebawan ka, elegen ka. Meneng ontd ka meibeg te 
kamno esawa, aw mengolo sikandin diya kamno.'' 

*^ Minikagi se Timanem diya te meama, 
'*Nenenalan ka diy^ te esawa nikaw, aw kimaen ka 
te pongo te kayo impunu ko kamno. Tanda te sala 
no siyan, inangen ko heman medaet se tana. 
Keilangan gayed ka megterbaho taman te 
pegkematay nikaw, amon botong se kanen nikaw. 
*® Gayed tomilles se sagbet aw tigis kidoen te tana, 
aw keilangan maha ka heman te kanen egtobo doton 
te kebenesan tanda te kelimahan nikaw. *® Keilangan 
gayed ka megterbaho lamig peg-etingan ka amon 
doen tomilles kidoen te tana lamig moli ka doton te 
tana, so yan se linekatan nikaw. Ininang ka lekat te 
tana, aw toda ka heman meinang tana.'^ 

2*^Iningedanan i Adam (kelebadan niyan, otaw) se 
esawa din ki Eva (kelebadan niyan, pegkeotaw), so 
sikandin se neinang inay te kedita te otaw. ^^Doen 
penenaktun ininang te Timanem lekat te kindal te 
menge ayam-ayam, aw imbegay din iyan diya ki 
Adam aw esawa din amon doen penenaktun dan. 

^^Nayan, minikagi se Timanem, *'Neinang den se 
otaw iling kenitadon, so netegahan den dan aw eden 
se mepiya aw eden se medaet. Eked den kepakay 
aw mengabat dan te pongo lekat te kayo mekebegay 
te pedowan wedad temanan, so aw komaen dan 
kenyan, eked dan palos kematay te wedad 
temanan/' 

^Yan impekesayo te Timanem se otaw lekat te 
kekeyowan te Eden, aw impeobong din sikandin te 
tan^ linekatan din. *^Penga te pegkesayo te otaw 
lekat te Eden, insogo te Timanem se iling te anghil 
iningedanan kirobim lenged te eglibtakan te 
kekeyowan, aw insawol din se sondang eglegdeg aw 
gayed egkebiling, amon wedad otaw mekepedapag 
diya te kayo egpemegay te pedowan wedad 
temanan. 

